Намена површина процентуално је приказана у наредној табели:

|  |  |  |
| --- | --- | --- |
| **НАМЕНА ПОВРШИНА** | **ПОВРШИНА (m2)** | **ПРОЦЕНАТ**  **%** |
| - Пешачко-колска саобраћајница | 73,2 | 5,01% |
| - Пешачка површина од бехатон плоча | 230 | 15,73% |
| - Дечије игралиште-тартан (ливена гума) | 179 | 12,24% |
| - Објекат | 303,6 | 20,77% |
| - Зелене површине | 676 | 46,25% |
| УКУПНО: | 1461,8 | 100,00% |

1. **УРЕЂЕЊЕ СЛОБОДНИХ И ЗЕЛЕНИХ ПОВРШИНА**

Зелене површине у директном контакту са тлом су заступљене на локацији са уделом од 46.25%.

Озелењавање површина вршиће се складу са просторном организацијом садржаја, осим планирања травних површина треба да укључи садњу аутохтоних дрвенастих и жбунастих врста као и примерака егзота за које је потврђено да се добро адаптирају датим условима средине а по могућности не спадају у категорију инвазивних (агресивних алохтоних) врста.

При планирању зелених површина унутар школских комплекса, неопходно је водити рачуна о избору биљних врста како би се обезбедило сигурно и пријатно окружење за децу. Поред естетског и еколошког значаја биљака, важно је узети у обзир и потенцијалне ризике које поједине врсте могу представљати.

Приликом садње требе избегавати биљке које:

* Имају отровне листове, стабљике, цветове и корење, јер деца често истражују свет око себе додиром и могу ненамерно доћи у контакт са токсичним супстанцама;
* Рађају бобице и плодове који изгледају примамљиво, али нису јестиви;
* Имају трње, бодље и оштре листове, како би се смањио ризик од повреда.

Препоручује се садња проверених, безбедних врста, које пружају хладовину, побољшавају квалитет ваздуха, без угрожавања здравља корисника простора.

Планиране врсте биљног материјала су високих естетских особина, отпорне на издувне гасове, однеговане у расадницима са карактеристикама које одговарају микроклиматским особинама околине.

Комплетно новопројектовано зеленило је у складу са постојећим зеленилом околног простора, нарочито у односу на одабир врста као и заступљеност врста.

Врсте које су алергене се не препоручују.

Реконструкција зелене површине је планирана после санитарно-хигијенских радова, сече сувог, болесног дрвећа, као и дивљег растиња, вађења кореновог система, нивелације терена, а затим после грађевинских радова се приступа садњи квалитетног декоративног садног материјала -дрвећа, жбуња, покривача тла, перена као и формирање травњака.

Укупнa зеленa површинa новопројектованог решења износи **676 m²**.

Садница се анкерише са по два дрвена анкера који су уједно и штитници за садницу. Саднице биљака морају бити школоване, расаднички однеговане, виталне, без икаквих оштећења и оболења. Дрвенасте саднице морају бити са бусеном.

Предвиђа се садња листопадног дрвећа које би унело живост у постојећи простор због боје и изгледа својих листова. Од листопадног дрвећа предвиђају се врсте као што су: Fraxinus angustifolia „Raywood“ и Carpinus betulus  „Fastigiata“, a од четинарских врста  Pinus nigra.

Пројектовање пешачких стаза, обзиром да тренутно не постоје, олакшава кретање пешака, кроз и око зелених површина. Планираним решењем досадашњи простор за игру би се претворио у простор опремљен за децу и њихове потребе- дечије игралиште (предвиђен за децу млађег и старијег узраста), а деци омогућио боравак у вртићу лепшим, уз више проведеног времена на отвореном.

Травњак је планиран на свим површинама партера од врста трава отпорних на гажење и градске услове и подиже се сетвом семена. Обрачунато је хумусирање у слоју од 20cm, чистом хумусном земљом.